Kuitaet en deus Benjamin an Douar Nevez hag adkavet e vez e Bro-Skos el levrenn 8, Petit homme, 1995. E 1761 emeur, hag emañ o timeziñ gant Lisa MacTavish, merc'h ur paramantour ha penn ar c'hlann. Klask a ra hemañ stourm ouzh ar Saozon a wask e vro gant sikour ar C'hallaoued (an dug a Choiseul) el levrenn 10 : Comme le souffle d'un bison en hiver, 1997, ha kas e dud da Ganada. El levrenn 11 : Le piège de la Rochelle e tizoloer e kinniger da VacTavish emglevioù kenwerzhel n'hell ket degemer (kenwerh tric'hornek). Lazhet eo. Dont a ra Benjamein a-benn da dec'hout ha da zont da vezañ mestr "Lisa", lestr MacTavish, gant sikour ur spierez. E-keit-se he deus Lisa kuitaet Bro-Skos davit Bro-C'hall. El levrenn 13 : Les chemins croches e kaver Lisa ha Benjamin war hent Amerika war al lestr "Lisa", a ra peñse. Savetaet eo an harozed gant gallegerien Louisiana. Ober a reont o annez eno (levrenn 14 : Bayou Chaouïs, 2003). Mervel a ra Lisa gant an derzhienn velen el levrenn 15 : Le choix de Crimbel, 2005. Mar kendalc'h troioù-kaer Benjamin n'eus ket kaoz eus Bro-Skos ken.